Nasionale biddag: Australiërs bid saamAustraliërs bid saam vir Suid-Afrika Foto: Afrikaanse Klub Australië (Facebook) ŉ Groep Afrikaanssprekendes het Saterdag in Brisbane, Australië, byeengekom om ook vir die toekoms van Suid-Afrika te bid. Die geleentheid, gereël deur die Afrikaanse Klub Australië, het plaasgevind by St Laurence College in Brisbane. “Ons bid dat die Here geregtigheid, vrede en hoop vir ons geliefde Suid-Afrika sal bring,” was die tema van die samekoms. Maroela Media het vroeër berig derduisende mense stroom na die plaas Wilde Als net buite Bloemfontein om Angus Buchan se “It’s Time”- nasionale biddag by te woon. Die amptelike verrigtinge sal na verwagting om 12:00 afskop en sal tot 16:00 duur.